ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
بھارت مالا پری یوجنا کے تحت 291 کلو میٹر طویل سڑکوں کی تعمیرات کا کام انجام دیا گیا؛ 12413 کلو میٹر طویل سڑک تعمیرات کے 322 پروجیکٹوں کو منظوری
نئی دہلی، 11 اکتوبر، 2020: بھارت مالا پری یوجنا کے تحت، اگست 2020 تک، 12413 کلو میٹر کی طوالت کے حامل مجموعی طور پر 322 پروجیکٹوں کو منظوری دی گئی۔ اس کے علاوہ، اس پروجیکٹ کے تحت، اسی مدت تک، 2921 کلو میٹر طویل سڑکوں کی تعمیر کا کام بھی انجام دیا گیا۔
سڑک نقل و حمل اور شاہراہوں کی وزارت نے قومی شاہراہوں کے نیٹ ورک کا تفصیلی جائزہ لیا اور 535000 کروڑ روپئے کے تخمینہ پر 34800 کلو میٹر طویل سڑکوں  کی تعمیرات کے سلسلے میں بھارت مالا پری یوجنا کے پہلے مرحلے کے لئے مجموعی سرمایہ کاری کی منظوری دی۔
بھارت مالا پری یوجنا شاہراہوں کے شعبہ کا ایک جامع پروگرام ہے جو اقتصادی گلیاروں کی ترقی، بین گلیاروں اور فیڈر راستوں، قومی گلیارہ اہلیت میں بہتری، سرحدی اور بین الاقوامی رابطہ کاری کے لئے سڑکوں کی تعمیر، ساحلی اور بندرگاہ کی رابطہ کاری کے لئے سڑکوں کی تعمیر اور گرین فیلڈ ایکسپریس وے جیسے مؤثر کاموں کے ذریعہ اہم بنیادی ڈھانچہ فاصلوں کو پر کرکے مال بردار اور مسافردار گاڑیوں کی نقل و حمل کی اہلیت کو بہتر بنانے پر توجہ مرکوز کرتا ہے۔
اسٹیل کی وزارت
اسٹیل اتھارٹی آف انڈیا لمیٹڈ کے فولاد کو دنیا کی سب سے طویل گرڈر ریل برج میں استعمال کیا جائے گا
نئی دہلی، 20/جون۔ اسٹیل اتھارٹی آف انڈیا لمیٹڈ  نے 111 کلومیٹر طویل، جیری بام- ٹوپول- امپھال کے لئے تقریباً 60 ہزار ٹن فولاد پر مبنی ساز و سامان فراہم کیا ہے، جس کا استعمال منی پور میں بڑی ریلوے لائن پروجیکٹ میں کیا جائے گا۔ ایس اے آئی ایل نے اس سپلائی میں ٹی ایم ٹی سلاخیں اور ڈھانچہ جاتی ساز و سامان، نیز ایچ آر پلیٹیں اور چادریں، پلیٹ مل پلیٹیں وغیرہ سپلائی کی ہیں، تاکہ اس پروجیکٹ کوپایۂ تکمیل تک پہنچایا جاسکے۔
ایس اے آئی ایل نے یہ تمام ساز و سامان درگاپور، آئی آئی ایس سی او، راوڑکیلا اوربوکارو پلانٹوں میں جدید ترین سہولتوں کی مدد سے تیار کئے ہیں۔
یہ پروجیکٹ 2008 میں شروع کیا گیا تھا اور اسے ایک قومی پروجیکٹ قرار دیا گیا ہے۔
اس کے تحت 111 کلومیٹر طویل بڑی ریلوے لائن بچھائی جانی ہے، جس میں 9 اسٹیشن شامل ہیں۔ ان اسٹیشنوں میں ڈولاکھل، کیمائی روڈ، کامبرون، تھنگو، کھونگ سینگ، نونی ٹپول، ہوشین روڈ اور امپھال شامل ہیں۔ 148 پل، 15 سرنگیں بھی اس کے تحت تعمیر ہونی ہیں، جن میں سے سرنگ نمبر 12 خود 11.55 کلومیٹر طویل ہے، جو بھارت کی سب سے طویل سرنگ ہوگی۔
یہ پروجیکٹ دو مرحلوں میں پایۂ تکمیل تک پہنچے گا۔ پہلے مرحلے میں 44 کلومیٹر طویل ریلوے لائن جیری بام کو ٹوپول سے منسلک کردے گی اور یہ کام تکمیل کے قریب پہنچ چکا ہے۔ کام کا دوسرا حصہ یہ ہے کہ 27 کلومیٹر کی ریلوے لائن ٹوپول سے امپھال کے درمیان بچھائی جائے، جس کے بارے میں توقع ہے کہ یہ کام 2019 تک مکمل ہوجائے گا۔ شمال مشرقی سرحدی ریلوے  اس پروجیکٹ کی تعمیر کا کام دیکھ رہی ہے۔
اس کے علاوہ نونی کے نزدیک ایک دیگر پل کی تعمیر بھی عمل میں آنی ہے، جو دنیا کا سب سے طویل ترین گرڈر ریل برج ہوگا۔ اس کی طوالت 141 کلومیٹر ہوگی اور یہ پل دریائے آئرنگ پر تعمیر ہوگا اور دو قطب میناروں کے برابر کی بلندی کا حامل ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ م ر
UN-3184
(Visitor Counter : 43
امور صارفین، خوراک اور عوامی تقسیم کی وزارت
سال 2021-22 کے دوران گیہوں اور دھان کی خرید پر 163 لاکھ کسانوں کو2.37 لاکھ کروڑ روپے ایم ایس پی کی قیمت کی براہ راست ادائیگی
مالیات اور کارپوریٹ امور کی مرکزی وزیر محترمہ نرملاسیتارمن نے آج پارلیمنٹ میں مرکزی بجٹ 2022-23 پیش کرتے ہوئے کہا کہ ربیع2021-22 میں گیہوں کی خرید اور خریف 2021-22 میں دھان کی امکانی خرید میں 163 لاکھ کسانوں سے 1208 لاکھ میٹرک ٹن گیہوں اور دھان شامل ہوگا اور ایم ایس پی کی قیمت کے 2.37 لاکھ کروڑ روپے کی ادائیگی براہ راست کسانوں کے اکاؤنٹ میں کی جائے گی۔
اسٹیل کی وزارت
فولاد کے وزیر جناب دھرمیندر پردھان نے صنعت سے برآمد پر مرکوز ہونے کی اپیل کی ’’ تعمیر اور بنیادی ڈھانچے میں فولاد کے لئے نئےمواقع ‘‘ موضوع پر منعقدہ ویبنار میں حصہ لیا
نئی دہلی،15 جنوری 2020/فولاد اور پیٹرولم و قدرتی گیس کے مرکزی وزیر جناب دھرمیندر پردھان نے آج انڈین اسٹیل ایسوسی ایشن کے ذریعہ ’’تعمیر اور بنیادی ڈھانچے میں فولاد کے لئے نئےمواقع ‘‘ موضوع پر منعقدہ ویبنار سے خطاب کیا۔
جناب پردھان نے اس موقع پر فولاد کی صنعت کے نمائندگان سے صنعت کو برآمد پر مرکوز بنانے اور عالمی ضروریات کو پورا کرنے پر توجہ مرکوز کرنے کی اپیل کی۔ انہوں نے کہا ’’آتم نربھر ہندستان اور ’ووکل فار لوکل‘‘ ایک مضبوط گھریلو بازار بنانے اور گھریلو ضروریات کو پورا کرنے کے بعد عالمی بازاروں تک پہنچنے سے متعلق ہے۔ کووڈ-19 کے دوران پی پی ای کٹ مینوفیکچرنگ ایک مثال ہے جس میں ہندستان پہلے خالص درآمد کار تھا اور ملک ، پوری دنیا میں پی پی ای کٹ کا برآمد کررہا ہے ۔ ویکسن کوبنانے میں ہماری اندرونی صلاحیت کی ایک اور مثال ہے۔ ہمارا فولادکا شعبہ زیادہ محرک عالمی سطح پر مقابلہ آرائی اوربرآمدپر مرکوز ہونے کی جانب رواں ہے۔‘‘
بنیادی ڈھانچے کے تعمیر کے بارے میں جناب پردھان نے کہاکہ عزت مآب وزیراعظم ن ہندستان کو 5 ٹریلین معیشت بنانے کا ہدف رکھا ہے۔ اس سفر میں بنیادی ڈھانچے کی ترقی کا اہم رول ہوگا۔ ہماری حکومت 21ویں سطح کے لئے جدید بنیادی ڈھانچہ تیار کرنے پر توجہ مرکوز کرہ ہ ے۔ چاہے سڑک ہو ،، ریلوے ہو ، رہائش ہو یا تیل اور گیس۔ ہر میدان شعبے میں مثالی رفتار سے ہورہی ہے۔20 لاکھ کروڑ روپے کا آتم نربھر پیکج بنیادی ڈھانچے کے شعبے میں خصوصی زور دیتا ہے۔ ان تمام سے ان تما م سے فولاد کے شعبے کو فروغ ملے گا۔
وزیر موصوف جناب پردھان نے یہ بھی کہا کہ فولاد لوگوں کی بہتری کے لئے ایک محرک ثابت ہوسکتی ہے اور اس سے پسندیدہ سامان بنانے سے سماج اور زیادہ مضبوط ہوگا۔
فولاد کے وزیر مملکت جناب فھگن سنگھ کلستے نے کہاکہ میں ملک فی کس فولاد کا استعمال ، عالمی اوسط کا تقریباً ایک تہائی ہے۔ انہوں نے اس بات پر زور دیاکہ اس فرق کو پر کرنے اور ملک میں فولاد کے استعمال کو اگلی سطح تک لے جانے کی فوری ضرورت ہے ۔ انہوں نے کہاکہ دیہی علاقوں میں اسپات کے استعمال کو بڑھانے کے لئے بیداری مہم چلانے اور خصوصی کوشش کئے جانے کی ضرورت ہے۔ انہوں نے کہا ’’ ہماری حکومت نے مخلوط خصوصی فولاد کے لئے پیداوار سے جڑے حوصلہ افزا اسکیم  کے تحت 6322 کروڑ روپے منظور کئے ہیں۔
انہوں نے کہا ، مجھے امید ہے کہ انڈین اسٹیل ایسوسی ایشن زیادہ ویلیو ایڈیشن پر کام کرے گی اور فولاد کے شعبے میں زیادہ سے زیادہ خود انحصاری لانے کے لئے مخلوط خصوصی فولاد پر توجہ مرکوز کرے گی،‘‘
ویبنار میں فولاد کی وزارت کے اعلی حکام ماہرین ، صنعتی دنیا کے نمائندگان ، ماہر تعلیم اور تحقیق کار بڑے یوزرس یعنی استعمال کرنے والے اور ریگولیٹرس نے بھی حصہ لیا۔ یہ انڈین اسٹیل ایسوسی ایشن کے ذریعہ منعقدہ دوسرا ویبنار ہے۔
ش ح۔ ش ت۔ج
Uno-416
(Visitor Counter : 78
زراعت اور کاشتکاروں کی فلاح و بہبود کی وزارت
کسانوں کو ان کی مصنوعات کی صحیح قیمت ملنی چاہئے اور زراعت کو آمدنی سے وابستہ ہونا چاہئے: نریندر سنگھ تومر
وزیر زراعت نے پی ایم کسان ، پی ایم کسان مان دھن اور کسان کریڈٹ کارڈ جیسی اسکیمیں ہر کسان تک پہنچانے کے لئے ریاستوں سے مدد مانگی
ریاستی وزرائے زراعت کی کانفرنس کا نئی دہلی میں انعقاد
نئیدہلی09 جولائی ۔ زراعت کے میدان میں نئے چیلنج سامنے آرہے ہیں ، ضرورت اس بات کی ہے کہ چھوٹے کسانو ں کی زمینی سطح پر ٹکنالوجی کے ذریعہ مدد کی جائے تاکہ ان کی بیج اور کھاد وغیرہ کی لاگت کم ہوسکے ۔کسانوں کو چاہئے کہ وہ مستقل بنیاد پر اپنی زمین کی جانچ کراتے رہیں اور نامیاتی زراعت کی رفتار تیز کرنے کی ضرورت ہے ۔نئی دہلی میں ریاستوں کے وزرائے زراعت کی کانفرنس میں یہ باتیں کرتے ہوئے زراعت اور کسانوں کی فلاح وبہبود کے مرکزی وزیر جناب نریندر سنگھ تومر نے مزید کہا کہ کسانوں کو ان کی مصنوعات کی مناسب قیمت ملنی چاہئے ۔ ای- نیم کے ذریعہ زرعی مارکیٹنگ کو مستحکم بنایا جانا چاہئے اور زرعی برآمدات میں اضافہ کیا جانا چاہئے ۔
جناب تومر نے اپنی افتتاحی تقریر میں تمام شرکا کا خیر مقدم کیا اور کہا کہ مرکزی بجٹ 2019 کے بعد ریاستو ں کے ساتھ یہ پہلی کانفرنس ہے۔ وزیر موصوف نے کسانوں کی آمدنی دوگنا کرنے کے وزیر اعظم کے ویژن پر زور دیا اور ریاستوں سے اصرار کیا کہ وہ کسانوں کو بہتر آمدنی دلانے کے مقصد سے کھیتی گاڑی پر آنے والے خرچ کو کم کرنے کے لئے متعدد اقدامات کریں ۔اناج کی پیداوار میں خود کفالت کے سلسلے میں اہم کردار ادا کرنے پر تمام ریاستوں کا شکریہ اد ا کرتے ہوئے وزیر موصوف نے ان پرزور دیا کہ وہ اپنی توجہ پیداوار سےہٹاکر مارکیٹ سے وابستہ زراعت پر دیں ،جس میں خاص زور زرعی مصنوعات کی برآمد پر دیا جائے ۔وزیر موصوف نے ریاستوں سے یہ بھی کہا کہ وہ سوائل ہیلتھ کارڈ کی رپورٹ پر مبنی کیمیاوی کھاد کے منصفانہ استعمال کے لئے اپنی کوششوں کو ترجیح دیں ۔
وزیر زراعت نے ریاستوں سے درخواست کی کہ وہ ڈھینکلی کے ذریعہ اور چھڑکاؤ کے ذریعہ آبپاشی نیز پانی کو جمع کرنے جیسے طریقوں کے ذریعہ پانی کو محفوظ کرنے کی کارروائیوں کے بارے میں کسانوں کے مابین آگہی پیدا کریں ۔انہوں نے ریاستوں کے لئے اس ضرورت کو بھی اجاگر کیا کہ وہ زمینی سطح پر کسانوں کی فلاح وبہبود کی اسکیموں اور پروگرامو ں پر بہترعمل درآمد کے لئے مرکزکے ساتھ یگانگت اختیار کریں ۔جناب تومر نے ریاستوں سے درخواست کی کہ وہ پالیسی ہدایات کے سلسلے میں اپنی ضرورتوں اور تجربات سے آگاہ کریں ۔
زراعت کے سکریٹری جناب سنجے اگروال نے عزت مآب وزرا کا خیر مقدم کیا اور خریف کے موسم کی شروعات کے موقع پر اس کانفرنس کے انعقاد کے مقاصد سے واقف کرایا ۔ پی ایم کسان کی کامیابی کے سلسلے میں ریاستوں کا شکریہ اداکرتے ہوئے سکریٹری موصوف نے کہا کہ ریاستوں نے بہت کم مدت میں قابل تعریف کام کیا ہے۔
بارہ ریاستوں کے ریاستی وزرائے زراعت دیگر ریاستوں کے سینئیر اہلکاروں کے ساتھ اس موقع پر موجود تھے۔ ایک روزہ کانفرنس کے صبح کے اجلاس میں پی ایم کسان سمان ندھی ، پی ایم کسان مان دھن یوجنا ، کسان کریڈٹ کارڈ  پی ایم فصل بیمہ یوجنا  ای - نیشنل ایگری کلچر مارکیٹ نامیاتی کھیتی باڑی اور مارکیٹ اصلاحات کے بارے میں مقالے پیش کئے گئے ۔ اس اجلاس کے بعد ریاستوں کے وزرائے زراعت اور ریاستوں کے سینئیر اہلکاروں کے ساتھ ایک سرگرم اجلاس منعقد ہوا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2947
(Visitor Counter : 44
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 207.47 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 17,72,441 ٹیکے لگائے گئے۔
ہندوستان میں سردست زیر علاج مریضوں کی تعداد 1,23,535 ہے۔
فی الحال زیر علاج مریضوں کی شرح 0.28 فیصد ہے۔
سردست ملک میں شفایابی کی شرح 98.53 فیصد ہے۔
گزشتہ 24 گھنٹوں کے دوران 18,053 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,35,73,094 ہوگئی ہے۔
پچھلے 24 گھنٹوں کے دوران 16,561 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((5.44 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل87.95کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3.04,189 ٹیسٹ کئے گئے۔
نائب صدر جمہوریہ ہند کا سکریٹریٹ
اس مادر وطن کو فراموش نہ کریں جس نے آپ کی نشو و نما کی ہے: نائب صدر جمہوریہ
نئی دہلی،17 ستمبر؍ نائب صدر جمہوریہ جناب ایم وینکیا نائیڈو نے کہا ہے کہ بیرون ملک مقیم ہندوستا نی برادری نے ملک کا سر فخر سے بلند کیا ہے اور وہ اپنی مادر وطن اور جس ملک میں رہتے ہیں دونوں جگہ کی خوشحالی اور تعمیر میں گراں قدر تعاون کر رہے ہیں ۔ نائب صدر جمہوریہ مالٹا کی راجدھانی ولیٹا میں ہندوستان کے قونصل جنرل کے ذریعہ ہندوستان برادری کو دیئے گئے استقبالیہ سے خطاب کرر ہے تھے۔ اس موقع پر خزانہ کے وزیر مملکت جناب شیو پرتاپ شکلا ، مالٹا میں ہندوستان کے قونصل جنرل جناب راجیش ویشنو اور دیگر اہم شخصیات موجود تھیں۔
نائب صدر جمہوریہ نے کہا کہ ہندوستان کی سر بلندی ہمیشہ ہی ہندنژاد عوام کے ساتھ رہے گی اور انہوں نے ہندوستان برادری سے کہا کہ وہ اپنی ماردر وطن کو فراموش نہ کریں جس نے ان کی نشو و نما کی ہے۔ انہوں نے مزید کہا کہ ہندوستانی برادری کا کردار، فنون لطیفہ ، تہذیب ، ثقافت ، اقدار اور روایات سے متعلق ہندوستان کے پیغام کو پوری دنیا میں پھیلانے میں کافی اہم ہے۔
ہندوستان اور مالٹا کی رشتوں کو مستحکم کرنے کی ضرورت پر زور دیتے ہوئے جناب وینکیا نائیڈو نے کہا کہ چھوٹا سا ملک ہونے کے باوجود مالٹا نے اچھی نمو کا مظاہرہ کیا ہے ۔ ہندوستان اور مالٹا کے رشتے طویل مدتی بن سکتے ہیں ۔ انہوں نے مزید کہا کہ کسی بھی ملک کی ترقی میں اس ملک کے سائز کی کوئی اہمیت نہیں ہوتی ۔
نائب صدر جمہوریہ نے کہا کہ ہندوستان کی آبادی ، تمام شعبہ حیات میں شاندار کارکردگی کا مظاہرہ کر سکتی ہے ۔ وہ عالمی سطح پر تمام سماج میں اچھی طرح گھل مل جاتے ہیں ۔ تاہم جغرافیائی سرحد میں ہندوستان اور مالٹا کو علیحدہ نہیں کرتیں۔ ہندوستان کی ترقی کی کہانی پر روشنی ڈالتے ہوئے نائب صدر جمہوریہ نے کہا کہ ملک میں پائیدار نمو دیکھی جا رہی ہے اور یہ نمو ترقی کی جانب گامزن ہے ۔ حکومت کے ضابطہ اصلاحات سماج میں سب کو ساتھ لے رہے ہیں اور ہندوستان کو ایک رسمی معیشت بنانے کی زور و شور سے کوششیں ہو رہی ہیں ۔
یہ کہتے ہوئے کہ ہندوستان تبدیلی کے مراحل میں ہے ، جو کہ غیر معمولی ہے۔ جناب وینکیا نائیڈو نے کہا کہ معیشت کی ڈیجیٹل کاری ، مالی شمولیت ، جی ایس ٹی اور جن دھن نے ہندوستان کے معاشی پس منظر میں انقلابی تبدیلیاں لائی ہیں ۔ سڑکوں اور ٹیلی کام کے جال نے ہندوستان کو بدل دیا ہے۔ ہندوستان جیسے وسیع ملک میں مواصلاتی نظام نے انقلاب بپا کر دیا ہے ۔ انہوں نے اس سلسلے میں سابق وزیراعظم آنجہانی اٹل بہاری واجپئی کے ذریعے کئے گئے اقدامات کا ذکر کیا۔
نائب صدر جمہوریہ نے کہا کہ ہندوستان کے یوگا کا فن ، آیوروید کو پوری دنیا میں مقبولیت حاصل ہو رہی ہے۔ ہندوستان، صحت کا مرکز بن گیا ہے ۔ حال ہی میں شروع کیا گیا اولوالعزم حفظان صحت نظام آیوشمان بھارت سے ہندوستان حفظان صحت نظام تبدیل ہو جائے گا ۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو194.17کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی7.98کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,94,17,34,325
|
|
دستیاب خوراک
|
|
7,98,65,080
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 194.17کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی7.98کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
الیکٹرانکس اور اطلاعات تکنالوجی کی وزارت
ٹیکنالوجی اور ہنر مندی دو اہم ستون ہیں جو نوجوان ہندوستان کے مستقبل کو بدل دیں گے: جناب راجیو چندر شیکھر
ہندوستان کبھی غریب نہیں تھا، لیکن اس کے نیتاؤں نے اسے غریب بنا دیا: جناب راجیو چندر شیکھر
جناب راجیو چندر شیکھر نےنیو انڈیا فار ینگ انڈیا انیشی ایٹیو کے ایک حصے کے طور پر ، غازی آباد میں ایچ آر آئی ٹی گروپ آف انسٹی ٹیوشنز میں طلباء سے خطاب کیا
الیکٹرانکس اور اطلاعاتی ٹکنالوجی اور ہنرمندی کے فروغ اور انٹرپرینیورشپ کے وزیر مملکت جناب راجیو چندر شیکھر نے آج 2014 سے پہلے کے ہندوستان اور 2014 میں جناب نریندر مودی جی کے وزیر اعظم کا عہدہ سنبھالنے کے بعد کے ہندوستان کے درمیان موازنہ کیا اور کہا کہ آج ملک اپنی تاریخ کا سب سے دلچسپ دور سے گزر رہا ہے۔
جناب راجیو چندر شیکھر ایچ آر آئی ٹی گروپ آف انسٹی ٹیوشنز، غازی آباد میں
نیو انڈیا فار ینگ انڈیا سیریز کے ایک حصے کے طور پر ایچ آر آئی ٹی گروپ آف انسٹی ٹیوشنز، غازی آباد میں طلباء کے ایک اجلاس سے خطاب کرتے ہوئے جناب راجیو چندر شیکھرنے کہا ’’آزاد ہندوستان کی 75 سالہ تاریخ میں پہلے کبھی بھی نوجوان ہندوستانیوں کے لیے اتنے زیادہ مواقع دستیاب نہیں تھے۔‘‘
یہ کہتے ہوئے کہ ہندوستان ’’کبھی غریب نہیں تھا، لیکن اس کے نیتا  نے اسے غریب بنا دیا ہے‘‘ وزیر موصوف نے بتایا کہ کس طرح پرانے ہندوستان میں بدعنوانی، اقربا پروری وغیرہ پھیلی ہوئی تھی اور اس کے برعکس نریندر مودی حکومت نےاپنی مختلف فعال اور عوام نواز پالیسیوں اور پروگراموں کے ذریعے نئے ہندوستان کے مواقع سے بھرپور دور کا آغاز کیا۔
انہوں نے کہا کہ ’’غیر فعال جمہوریت اور گورننس کی پرانی صورت حال کو فعال جمہوریت اور زیادہ سے زیادہ حکمرانی میں تبدیل کر دیا گیا ہے۔‘‘
جناب راجیو چندر شیکھر ایچ آر آئی ٹی گروپ آف انسٹی ٹیوشنز، غازی آباد میں طلباء سے خطاب کرتے ہوئے
پچھلے آٹھ برسوں میں ہندوستان کی ترقی کے چند اعداد و شمار پیش کرتے ہوئے جناب راجیو چندر شیکھر نے کہا ’’آج، نوجوان ہندوستانی ہندوستان کے ٹیکیڈ میں ملک کی ترقی کو آگے بڑھا رہے ہیں۔ 90,000 سے زیادہ اسٹارٹ اپس ہیں، جن میں 110 یونیکارن کمپنیاں ہیں، جن میں نوجوان ہندوستانی ایک بڑا رول ادا کر رہے ہیں۔ انہوں نے اپنی سخت محنت اور کوششوں سے ہی کامیابی حاصل کی ہے ۔ کسی رابطے یا مشہور خاندان سے تعلق کی وجہ سے نہیں۔
انہوں نے طلباء کو اپنی تعلیمی ڈگریوں کے علاوہ ترجیحی طور پر ڈیجیٹل مہارتوں میں اپنی پسند کے کچھ ہنر مندی کے پروگراموں کی تربیت حاصل کرنے کے لئے حوصلہ افزائی کی۔ انہوں نے کہا کہ ٹیکنالوجی اور ہنری دو اہم ستون ہیں جو نوجوان ہندوستان کے مستقبل کو بدل دیں گے۔
اپنے خطاب کے بعد، وزیر موصوف نے طلباء کے ساتھ بات چیت کی اور اسکلنگ، آر اینڈ ڈی اور اختراعی ایکو سسٹم، کاروباری مواقع اور مائیکروسافٹ کے شریک بانی بل گیٹس سے اپنی حالیہ ملاقات سے متعلق ان کے سوالات کے جوابات دیے۔
اس کے بعد جناب راجیو چندر شیکھر نے راجیہ سبھا ایم پی ڈاکٹر انیل اگروال کے ساتھ ادارے کے بہترین طلباء کو انعامات سے نوازا۔
’نیو انڈیا فار ینگ انڈیا‘ جناب راجیو چندر شیکھر کی طرف سے شروع کی گئی بات چیت کا ایک سلسلہ ہے، جس میں اسکول اور کالج کے طلباء وزیر اعظم نریندر مودی کی قیادت میں ڈیجیٹل اور کاروباری میدان میں ہونے والی پیش رفت کے بارے میں بات چیت کرتے ہیں۔
وزیر موصوف نے گزشتہ 18 مہینوں میں ہندوستان بھر میں 43 تعلیمی اداروں کا دورہ کیا اور ہندوستان بھر کے نوجوان ہندوستانیوں سے بات چیت کی۔
۔۔۔۔۔۔۔۔۔۔۔
ش ح۔ا گ۔ن ا۔
U- 2245
(Visitor Counter : 74
وزارت اطلاعات ونشریات
سڑسٹھویں قومی فلم ایوارڈ کا اعلان، سکم کو فلموں کے لئے سب سے زیادہ سازگار ریاست کا ایوارڈ
غیر فیچر فلم کے زمرے میں ’اَین انجینئرڈ ڈریم‘ نے جیتا، بہترین فیچر فلم کا ایوارڈ ’مرکّر- اَربکاڈیلنٹے- سِمہم‘ کو دیا گیا
بھرپور تفریح فراہم کرنے والی فلم ’مہرشی‘ کو بہترین مقبول فلم کا ایوارڈ، جبکہ آنندی گوپال کو سماجی مسائل پر بہترین فلم بنانے کے لئے ایوارڈ دیا گیا
کیسری فلم میں ’تیری مٹی‘ گانے کے لئے بی پراک کو بہترین پلے بیک گلوکار کا ایوارڈ، اوتھا سیرپّو سائز-7 کو خصوصی جیوری ایوارڈ
دھنش اور منوج باجپئی کو مشترکہ طور پر بہترین اداکار کا ایوارڈ ملا
منی کرنیکا- دی کوئین آف جھانسی اینڈ پنگا کے لئے کنگنا رنوت کو بہترین اداکارہ کا ایوارڈ
نئی دہلی، 22/مارچ 2021 ۔ 67ویں قومی فلم ایوارڈ کی جیوری نے پیر کو سال 2019 کے لئے قومی فلم ایوارڈ کا اعلان کیا۔ ایوارڈ کے اعلان سے قبل جیوری کے چیئرپرسن اور دیگر اراکین نے اطلاعات و نشریات کے وزیر جناب پرکاش جاوڈیکر سے ملاقات کی اور ایوارڈس کے نتائج ان کے سپرد کئے۔ جیوری میں بھارت کی فلمی دنیا سے معروف فلم ساز اور جانی مانی فلمی ہستیاں شامل ہیں۔ ایوارڈ کا اعلان سینٹرل پینل کے چیئرمین جناب این چندرا، غیرفیچر فلم جیوری کے چیئرمین جناب ارون چڈھا، موسٹ فلم فرینڈلی اسٹیٹ جیوری کے چیئرمین جناب شاہ جی این کرون اور بیسٹ رائٹنگ آن سنیما جیوری کے چیئرمین جناب سیبل چٹرجی نے کیا۔
غیر فیچر فلم کے زمرے میں ’اَین انجینئرڈ ڈریم‘ نے بہترین فلم کا ایوارڈ جیتا، جبکہ ’مرکّر – اربکاڈیلنٹے- سمہم‘ کو فیچر فلم کے زمرہ میں بہترین فلم کے ایوارڈ سے نوازا گیا۔ ’کستوری‘ نے بچوں کی بہترین فلم  کا ایوارڈ حاصل کیا۔ دوسری طرف ’شری چھیتر-رو- سہیجاتا‘ کو بہترین آرٹ اور کلچر فلم کا ایوارڈ دیا گیا۔
سکم کو فلموں کے لئے سب سے زیادہ سازگار ریاست  کا ایوارڈ ملا۔ مراٹھی فلم ’باردو‘ میں ران پیٹالا گانے کے لئے سانی روندرا کو بہترین پلے بیک گلوکارہ کا ایوارڈ، جبکہ ملیالم فلم ’جلی کیٹو‘ کے لئے گریش گنگا دھرن کو بہترین سنیمیٹو گرافی ایوارڈ دیا گیا۔
ایوارڈس کی مکمل فہرست درج ذیل ہے۔
A complete list of the awards is given below
Click here to see list of Awards
عملے، عوامی شکایات اور پنشن کی وزارت
جموں و کشمیر ایڈمنسٹریٹیو سروس کے سینئر افسران کے لیے صلاحیت سازی کا نظام
جموں و کشمیر میں اس کے مرکز کا زیر انتظام علاقہ بننے کے بعد حکمرانی سے متعلق بہت سی اصلاحات کی گئیں
نئی دہلی،09 ستمبر ،2021 / جموں و کشمیر کی ایڈمنسٹریٹیو سروس کے سینئر افسران کے لیے صلاحیت سازی کے پروگرام سے خطاب کرتے ہوئے سائنس و ٹکنالوجی کے وزیر مملکت آزادانہ چارج ، زمینی علوم کے وزیر مملکت آزادانہ چارج، وزیر اعظم کے دفتر ، عملے، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا کہ نیا آئینی انتظام وجود میں آنے کے بعد اور مرکز کا زیر انتظام علاقہ تشکیل دیئے جانے کے بعد جموں و کشمیر میں حکمرانی سے متعلق بہت سی اصلاحات کی گئیں ہیں۔
جموں و کشمیر ایڈمنسٹریٹیو سروس کے سینئر افسران کے ساتھ بات چیت میں جو عملے کی مرکزی وزارت کے تحت اچھی حکمرانی کے لیے قومی مرکز کی طرف سے منعقدہ دو ہفتے کے صلاحیت سازی کے پروگرام میں شرکت کر رہے ہیں ، ڈاکٹر جتیندر سنگھ نے کہا کہ پچھلے سال ہی بھارت کا ، بدعنوانی کی روک تھام کا قانون اپنی ترمیم شدہ شکل میں جموں و کشمیر میں لاگو کیا گیا، جبکہ ماضی میں اُس وقت کی جموں و کشمیر کی ریاست میں رشوت ستانی کی روک تھام کا اپنا قانون موجود تھا۔
انہوں نے کہا کہ یہ نیا قانون نہ صرف بدعنوانی پر قابو پانے میں مزید موثر ہوگا بلکہ رشوت دینے والا بھی اتنا ہی قصور وار ہوگا جتنا کہ رشوت لینے والا اور کسی افسر کے خلاف قانونی کارروائی کی اجازت سبھی سطحوں پر حاصل کرنا ہوگی ، ان جیسی شقوں سے ایمانداری سے کام کرنے والے افسران کو بہت سی حفاظتیں فراہم ہوں گی، جبکہ ماضی میں یہ سہولت صرف جوائنٹ سکریٹری یا اس سے اعلیٰ درجے کے افسران کو دستیاب تھی۔
وزیر موصوف نے افسوس ظاہر کیا کہ کئی برسوں سے ، سول سروسز افسران کا کاڈر جائزہ جموں وکشمیر کی اس وقت کی ریاستی سرکار سے طرف سے زیر التوا تھا جس کا سبب بس وہی سرکار جانتی ہے۔ البتہ انہوں نے کہا کہ اب جب جموں و کشمیر مرکز کا زیر انتظام علاقہ بن گیا ہے اور اب یہ براہ راست مرکز سے رجوع کرتا ہے عملے اور تربیت کے محکمے نے کاڈر جائزہ تیزی سے کرنا شروع کر دیا ہے۔ اس سے بروقت ترقی دینا اور آئی اے ایس جیسی آل انڈیا خدمات میں مرکز کے زیر انتظام علاقے کے افسران کو بروقت شامل کرنا ان دونوں میں مدد ملے گی۔
ڈاکٹر جتیندر سنگھ نے جموں و کشمیر کے افسران سے کہا کہ وہ حکمرانی میں ان بہترین طور طریقوں کو اپنائیں جو مرکز اور بہت سی ریاستی سرکاریں اپنے متعلقہ کاموں میں اپنا رہی ہیں۔ انہوں نے کہا کہ وزیر اعظم نریندر مودی کی سرپرستی میں ایڈمنسٹریٹرز اور افسر شاہوں کے لیے یہ ایک موقع ہے کہ وہ کام کرنے کا ایک نیا کلچر قائم کریں ۔ یہ کلچر زیادہ سے زیادہ حکمرانی کم سے کم حکومت کے ذریعے قائم کیا جاسکتا ہے۔
وزیر موصوف نے کہا کہ جن افسران نے تربیت حاصل کر لی ہے وہ خود کو نئی اقدار اور طور طریقوں سے بااختیار بنائیں۔
ڈاکٹر جتیندر سنگھ کی طرف سے کشمیر المایہ میں جن فیصلوں کا اعلان کیا گیا ان کے تناظر میں حکومت ہند اور جموں و کشمیر سرکار نے ایک مفاہمت نامے پر دستخط کیے۔ یہ اعلانیہ یکم اور 2 جولائی ، 2021 کو سری نگر میں منعقدہ ایک علاقائی کانفرنس کے دوران منظور کیا گیا تھا جس میں جموں و کشمیر کے ایڈمنسٹریٹیو سروس کے افسران سمیت 2000 سینئر افسران نے شرکت کی تھی۔ مفاہمت نامے کا مقصد خصوصی اقدامات کر کے تعلیمی اور دانشورانہ بات چیت قائم کرنا ، برقرار رکھنا، اور اس میں اضافہ کرنا تھا تاکہ صلاحیت سازی کے پروگراموں اور طور طریقوں کو بڑھاوا دیا جا سکے۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8836
(Visitor Counter : 158
عملے، عوامی شکایات اور پنشن کی وزارت
ڈاکٹرجتیندرسنگھ نے سیاحت سے متعلق ورکنگ گروپ کی تیسری میٹنگ کے شانہ بشانہ ‘‘فلم سیاحت کے ذریعہ بے مثال بھارت کافروغ ’’ کے موضوع پر منعقدہ ایک تقریب سے خطاب کیا
فلم سازی کے عمل میں آسانی پیداکرنے اور موجودہ اسٹوڈیو زکو جدیدطرز پرڈھالنے کے لئے سرگرمی سے کوششیں کرنی ہوں گی :ڈاکٹرجتیندرسنگھ
سائنس وٹیکنالوجی  کے مرکزی وزیرمملکت ، وزیراعظم کے دفتر-پی ایم او، عملے ، عوامی شکایات ، پینشن ، ایٹمی توانائی اورخلاء کے شعبوں کے وزیرمملکت ،ڈاکٹرجتیندرسنگھ اور ثقافت ، سیاحت اورشمال مشرقی خطے کی ترقی کے مرکزی وزیرجناب جی کشن ریڈی نے آج جموں وکشمیر کے شہرسری نگرمیں سیاحت سے متعلق ورکنگ گروپ کی تیسری میٹنگ کے شانہ بشانہ ، ‘‘فلم سیاحت کے ذریعہ بے مثال بھارت کا فروغ ’’کے موضوع پرمنعقد ہ ایک دیگرتقریب سے خطاب کیا ۔ الگ سے منعقد ہوئی اس تقریب میں حکومت ہند کی اطلاعات ونشریات کی وزارت کے سکریٹری جناب اپوروا چندرا نے بھی شرکت کی ۔
سیاحت کے موضوع پر منعقد کی گئی اس تقریب کا مقصد فلم سے متعلق سیاحت کے شعبے کے دائرے کو مزید وسیع کرنا اور بے مثال بھارت کے سبھی پہلوؤں کواجاگرکرناتھا۔
اس تقریب کے دوران ڈاکٹرجتیندرسنگھ نے کہاکہ بھارت میں فلم سازی کے لئے سہولت فراہم کرنے سے متعلق عمل جیسی فلم سازی کی بہترین پالیسیاں ہونے کے سبب، اب بھارت کو اوسکارایوارڈ حاصل کرنے میں زیادہ دیرنہیں لگے گی ۔ بھارت میں گورودت اورستیہ جیت رے جیسے سرکردہ ناموں کے ساتھ فلم سازی کی صدیوں پرانی وراثت موجود ہونے کے سبب ، فلم سازی سے متعلق باصلاحیت افراد کی کوئی کمی نہیں ہے ۔ڈاکٹرجتیندرسنگھ امید ظاہرکی کہ کاروباری برادری ،سیاحت کی وزارت اور اطلاعات ونشریات کی وزارت کی جانب سے پہلے سے ہی شروع کی جاچکی کوششوں میں اضافہ کرنے کے لئے مددکریگی ۔
ڈاکٹرجتیندرسنگھ نے کہا فلم صنعت کی معاونت کے لئے ، فلم سازی کے عمل میں آسانی پیداکرنے اورموجودہ اسٹوڈیوز کو جدید طرز پرڈھالنے کی غرض سے سخت کوششیں کرنی ہوں گی ۔ ڈاکٹرسنگھ نے مزید کہاکہ پورے بھارت میں فلم سازی کی حوصلہ افزائی کرنے کے مقصد سے اطلاعات ونشریات کی وزارت کو ریاستی قواعد وضوابط میں اصلاحات کرنی ہوں گی ۔